 1 Samuel 11  Nehash onye Amọn wee gbagoo, maa ụlọikwuu iji buso Jebesh nke dị na Gilied agha. Ndị Jebesh niile wee sị Nehash: Ka anyị na gị gbaa ndụ ka anyị jewere gị ozi.Nehash onye Amọn wee sị ha: Mụ na unu ga-agba ndụ naanị ma ọ bụrụ na m ghụpụ anya aka nri unu, m ga-emekwa ka ọ bụrụ ihe a ga-eji na-akọcha Izrel dum.Ndị okenye Jebesh wee sị ya: Nye anyị ụbọchị asaa, anyị ga-eziga ndị ozi nókèala dum nke Izrel, ọ bụrụ na ọ dịghị onye ga-azọpụta anyị, anyị ga-apụkwute gị.Ka oge na-aga, ndị ozi ahụ bịara Gibia nke Sọl wee kwuo okwu ahụ ná ntị ndị Izrel, mmadụ niile wee malite ịkwa ákwá nolu dara ụda.Ma, lee, Sọl so ìgwè ehi ya nazụ si nubi na-alọta, Sọl wee sị: Gịnị na-eme ndị a, nke mere ha ji na-akwa ákwá? Ha wee malite ịkọrọ ya ihe niile ndị Jebesh kwuru.Mmụọ Chineke wee kpawa ike nahụ Sọl mgbe ọ nụrụ okwu ndị a, iwe ya wee dị ọkụ nke ukwuu.O wee kpụrụ oké ehi abụọ bọkasịa ha wee ziga ha nókèala dum nke Izrel site naka ndị ozi, sị: Onye ọ bụla nime anyị nke na-apụtaghị wee soro Sọl na Samuel, otú a ka a ga-eme ehi ya! Egwu Jehova wee malite ijide ndị mmadụ nke mere na ha pụtara dị ka otu onye.O wee gụọ ha ọnụ na Bizek, ụmụ Izrel wee dị narị puku mmadụ atọ, ndị Juda dịkwa puku iri atọ.Ha wee gwa ndị ozi ahụ bịaranụ, sị: Nke a bụ ihe unu ga-agwa ndị Jebesh nke dị na Gilied, Unu ga-enweta nzọpụta echi mgbe anyanwụ chasiwere ike. Ndị ozi ahụ wee bịa gwa ndị Jebesh, ha wee malite ịṅụrị ọṅụ.Ndị Jebesh wee sị: Anyị ga-apụkwute unu echi, unu ga-emekwa anyị ihe ọ bụla dị unu mma.O wee ruo nechi ya na Sọl haziri ndị Izrel nìgwè atọ; ha wee banye netiti ebe ha mara ụlọikwuu noge nche ụtụtụ wee na-egbu ndị Amọn ruo mgbe ụbọchị kpowere ọkụ. Mgbe e nwere ndị ka fọrọnụ, a chụsasịrị ha, a hapụghịkwa mmadụ abụọ nọkọtara ọnụ netiti ha.Ndị Izrel wee malite ịsị Samuel: Olee onye na-asị, Ọ bụ Sọl ga-abụ eze anyị? Kpọpụtanụ ha, ka anyị gbuo ha.Otú ọ dị, Sọl sịrị: Ọ dịghị onye a ga-egbu taa, nihi na Jehova emewo ka e nwee nzọpụta nIzrel taa.Mgbe e mesịrị, Samuel sịrị ndị Izrel: Bịanụ ka anyị gaa Gilgal ka anyị wee mee ya eze ọzọ nebe ahụ.Ndị Izrel niile wee gaa Gilgal, ha wee mee Sọl eze nebe ahụ nihu Jehova nime Gilgal. Ha wee chụọ àjà udo nebe ahụ nihu Jehova, nebe ahụkwa ka Sọl na ndị Izrel niile nọ na-aṅụrị ọṅụ nke ukwuu. 